বিশ্বকাপে মুখোমুখি হতে পারেন রোনাল্ডো ও মেসি! কোন শর্তে?

ওয়েব ডেস্ক : ফুটবল দুনিয়ার দুই মহাতারকা লিওনেল মেসি (Lionel Messi) ও ক্রিশ্চিয়ানো রোনাল্ডো (Cristiano Ronaldo)। তাঁদেরকে বিশ্বমঞ্চে আরও একবার দেখার জন্য মুখিয়ে রয়েছেন ভক্তরা। ২০২৬ সালের ফিফা বিশ্বকাপ (FIFA World Cup 2026) সম্ভবত তাঁদের জন্য শেষ বড় টুর্নামেন্ট বলেই মনে করা হচ্ছে। আর তা নিয়েই উত্তেজনা তুঙ্গে। এর মাঝেই শুক্রবার রাতে ফুটবল বিশ্বকাপের গ্রুপবিন্যাস সম্পন্ন হয়েছে। আর তাতেই দেখা গেল এক অভাবনীয় সম্ভাবনা। কোয়াটার ফাইনালে সাক্ষাৎ হতে পারে মেসি ও রোনাল্ডোর।

মূলত, বিশ্বকাপে মেসি (Messi) ও রোনাল্ডোর (Ronaldo) দেখা হবে কি না, সেই নিয়ে জল্পনা তুঙ্গে ছিল। তবে হিসেব বলছে, বিশ্বকাপে দুই তারকার লড়াই সম্ভব। এমনকি সেটি বাস্তবেও পরিণত হতে পারে। সেক্ষেত্রে আর্জেন্টিনাকে (Argentina) নিজেদের গ্রুপ ‘জে’-তে শীর্ষ স্থান দখল করতে হবে। এদিকে পর্তুগালকেও নিজেদের গ্রুপ ‘কে’-তে শীর্ষে থাকতে হবে। তাহলে কোয়াটার ফাইনালে একে অপরের বিরুদ্ধে ম্যাচ খেলতে পারেন রোনাল্ডো ও মেসি।

আরও খবর : ২০২৬ বিশ্বকাপ ফুটবলে আর্জেন্টিনা- ব্রাজিল কোন গ্রুপে?

আর এই ম্যাচটি হবে আগামী ১১ জুলাই। সেটি হবে আমেরিকার মিসৌরির কানসাস সিটিতে অবস্থিত অ্যারোহেড স্টেডিয়ামে। ওই স্টেডিয়াম আমেরিকান ফুটবল ভেন্যু হলেও বিশ্বকাপের জন্য রূপান্তরিত করা হবে।

অন্যদিকে পর্তুগাল (Portugal) যদি রানার আপ বা তৃতীয় সেরা দল হিসেবে নকআউটে ওঠে, অন্যদিকে আর্জেন্টিনা যদি গ্রুপ শীর্ষে থাকে। সেক্ষেত্রে দুই দলকে সেমিফাইনালে খেলতে দেখা যেতে পারে। সেই ম্যাচ হওয়ার কথা আটলান্টার মার্সেডিজ বেঞ্জ স্টেডিয়ামে। যেখানে অনুষ্ঠি হয়েছে সুপার বোল। এছাড়া ফিফা ক্লাব বিশ্বকাপের একাধিক ম্যাচও অনুষ্টিত হয়েছে

অন্যদিকে আরও একটি সম্ভাবনা উঠে এসেছে। যদি আর্জেন্টিনা এবং পর্তুগাল উভয়ই রানার্সআপ হয়। তাহলে তাদের ৬ জুলাই ডালাসে রাউন্ড অফ ১৬-তে দেখা হবে। তবে শর্ত হল তাদেরকে যথাক্রমে লস অ্যাঞ্জেলেস এবং কানসাস সিটিতে তাদের রাউন্ড অফ ৩২ জিততে হবে।